कप्तान के तौर पर अफरीदी ने किया निराश : अकरम  
अकरम का मानना है कि मौजूदा न्यूजीलैंड दौरे पर बतौर कप्तान शाहिद अफरीदी का प्रदर्शन अच्छा नहीं रहा है और खिलाड़ी अपनी क्षमता के अनुरूप नहीं खेल पा रहे।
पाकिस्तान के पूर्व कप्तान वसीम अकरम का मानना है कि मौजूदा न्यूजीलैंड दौरे पर बतौर कप्तान शाहिद अफरीदी का प्रदर्शन अच्छा नहीं रहा है और खिलाड़ी अपनी क्षमता के अनुरूप नहीं खेल पा रहे।  अकरम ने एक टीवी चैनल पर कहा कि पाकिस्तान को टी20 श्रृंखला में हार का सामना इसलिए करना पड़ा क्योंकि खिलाड़ी एक ईकाई के रूप में अच्छा नहीं खेल पाये और यही आलम रहा तो विश्व कप में मुश्किलें पैदा हो सकती है। उन्होंने कहा, यह टीम एक ईकाई के रूप में नहीं खेल रही है और सभी परेशानियों की यही जड़ है। पूर्व तेज गेंदबाज ने कहा, अच्छी कप्तानी के अभाव के कारण खिलाड़ी अपनी क्षमता के अनुरूप नहीं खेल पा रहे। ऐसा ही रहा तो टेस्ट और वनडे श्रृंखला भी हार जाएंगे।